TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**209/2016. (VII.28.) Kt. számú**

 **határozata**

**(társasági határozat száma: 5/2016. (VII.28.) számú alapító határozat)**

**a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság törzstőke-leszállításáról**

Tiszavasvári Város Önkormányzata Képviselő-testülete Polgári törvénykönyvről szóló 2013. évi V. tv. (Ptk.) 3:202 § alapján biztosított hatáskörében eljárva az alábbi határozatot hozza

A Polgári Törvénykönyvről szóló 2013. évi V. tv. (Ptk.) rendelkezései szerint működő, a Nyíregyházi Törvényszék Cégbírósága által vezetett cégjegyzékben nyilvántartott, 1996. március 4. nap bejegyzett, Tiszavasvári Településszolgáltatási és Vagyonkezelő Nonprofit Korlátolt Felelősségű Társaság (Cg. 15-09-063127, székhely: 4440 Tiszavasvári, Ady E. u. 8.) egyszemélyes gazdasági társaság tagja, Tiszavasvári Város Önkormányzata 4440 Tiszavasvári Városháza tér 4. sz., **2016. július 28-án** megtartott képviselő-testületi ülésén a társaság törzstőkéjének 67.000.000 Ft-ról hatvanhétmillió forintról **19.500.000 Ft-ra tizenkilencmillió ötzázezer forintra** történő leszállításáról hoz határozatot.

**Az eredeti törzstőke mértéke:** 67.000.000,- Ft (hatvanhétmillió forint),

**A törzstőke-leszállítás mértéke:** 47.500.000 Ft (negyvenhétmillió ötszázezer forint).

**A törzstőke leszállítás után a tag törzsbetétje:**

Tiszavasvári Város Önkormányzata: 19.500.000 Ft (tizenkilencmillió ötszázezer forint).

**A törzstőke leszállítás oka:**

- 47.372.000 Ft összeg tekintetében veszteségrendezés

- 128.000 Ft összeg tekintetében a törzstőke leszállítására a társaság törzstőkéjén felüli lekötött tartalék javára történő átcsoportosítás céljából kerül sor, és a törzstőke leszállításról hozott határozatot megelőző 5 évben a társaság nem hajtott végre tartalékképzési céllal törzstőke leszállítást. Az így képzett lekötött tartalék a társasági veszteségek csökkentésére, vagy utóbb a társaság törzstőkéjének felemelésére fordítható, tilos abból a tagok javára kifizetést teljesíteni.

A Képviselő-testület

1.) Felkéri az ügyvezetőt, hogy a Ptk. 3:203 § ide vonatkozó rendelkezései szerint intézkedjen a törzstőkeleszállításról szóló határozat Cégközlönyben történő közzétételről.

A hirdetménynek tartalmaznia kell a törzstőke leszállításáról szóló döntés tartalmát.

A társasággal szemben a törzstőke leszállításáról szóló hirdetmény első közzétételét megelőzően keletkezett követelés jogosultja megfelelő biztosítékot nem igényelhet a társaságtól a Ptk. 3:204 § (1) bek. c), d) pontja alapján, mivel a törzstőke leszállítás kötelező.

Az ügyvezető a törzstőke leszállításáról szóló határozat meghozatalát követő 30 napon belül köteles azt a nyilvántartó bíróságnak bejelenteni, és intézkedni a törzstőke leszállításáról hozott döntésnek két alkalommal történő hirdetményi közzétételéről. A két közzététel között legalább 30 napnak kell eltelnie.

A Ptk. 3:203 § (3) bek. szerint a társaság az ismert hitelezőknek a hirdetmény első közzétételével egyidejűleg közvetlenül is köteles a hirdetménnyel azonos tartalmú értesítést küldeni.

**Határidő:** esedékességkor **Felelős:** Dr. Fülöp Erik polgármester

 Szabó András TIVA-Szolg Nonprofit Kft. ügyvezető

  **Dr. Fülöp Erik Badics Ildikó**

 **polgármester jegyző**